Regien Cox

Regien Catharina J. M. Cox (født 1977) er en nederlandsk-norsk tekstil-, objekt- og installasjonskunstner. Hun arbeider med objekter i ulike materialer og uttrykkJon Andreassen: «Regien Cox fikk kunstnerstipend» i Agderposten, 11. februar 2011..

Cox har utdannelse fra Kunsthøgskolen i Bergen, med hovedfag i tekstil (1996-2001). Etter endt utdanning, bosatte hun seg i Arendal hvor hun har eget atelier. Av separatutstillinger kan nevnes Hordaland kunstnersenter i Bergen (2004), Bomuldsfabriken Kunsthall, Arendal (2010), Soft galleri, Oslo (2012), Galleri Parken, Risør (2013), Kristiansand Kunsthall (2014) og KRAFT Bergen (2014). Hun har også en rekke gruppe/kollektivutstillinger i inn- og utland  bak seg, og har blant annet deltatt på Sørlandsutstillingen (2010), Kunstindustrimuseet i Oslo (1999), Carte Blanch, Galerie Triangle Bleu, Belgia (2007), Gustavsberg Konsthall (2013) og KODE og Kunstmuseene i Bergen (2014-2015)Regien Cox' hjemmesider: «Biography»  (besøkt 23. januar 2015)..

I november 2014 var Regien Cox kunstkurator ved Adventsutstillingen på Sørlandets kunstmuseum i Kristiansand. Oppgaven bestod i iscenesettelse av en stor og stemningsfull installasjon sammen med barnhagebarn og skoleelever. Tema for utstillingen var fossiler, som et stille rom der tiden stopper opp og ting er pakket inn i hvite klumper. Over 500 lekebiler ble pakket inn i leirer av barn til kunstprosjektetMai Linn Opseth Tronstad: «Stiller ut lekebiler som fossiler» i Kristiansand avis, 27. november 2011..

Cox er innkjøpt av KODE, Kunstmuseene i Bergen (2013) og Nordenfjeldske kunstindustrimuseum (2014). I 2010 mottok hun Aust-Agder fylkeskommunes kunstnerstipendJon Andreassen: «Regien Cox fikk kunstnerstipend» i Agderposten, 11. februar 2011. I 2013 vant hun en utsmykningskonkurranse i Rommensletta skulpturpark med installasjonen «Portalen, piren og Skyggen av en gravemaskin».Regien Cox' hjemmesider: «Skulptur Rommensletta Skulpturpark»  (besøkt 23. januar 2015)..

Regien Cox er medlem i Norske billedkunstnere (NBK) og Norske Tekstilkunstnere (NTK). I 2015 var hun jurymedlem i Sørlandsutstillingen.Sørlandsutstillingen: Jury og søknadsskjema  (besøkt 23. januar 2015)..

 Referanser 

 Eksterne lenker 


Kategori:Norske billedkunstnere
Kategori:Norske tekstilkunstnere
Kategori:Aust-Agder fylkes kunstnerstipend
Kategori:Nordmenn født i Nederland